CELEX: 52002PC0482
Language: fi
Date: 2002-09-03
Title: Ehdotus neuvoston asetus kolmansista maista peräisin olevan kivihiilen tuonnin valvonnasta yhteisössä

Avis juridique important

|

52002PC0482

Ehdotus neuvoston asetus kolmansista maista peräisin olevan kivihiilen tuonnin valvonnasta yhteisössä  /* KOM/2002/0482 lopull. */  

Ehdotus NEUVOSTON ASETUS kolmansista maista peräisin olevan kivihiilen tuonnin valvonnasta yhteisössä(komission esittämä)PERUSTELUTEuroopan hiili- ja teräsyhteisön (EHTY) perustamissopimuksen voimassaolo päättyi 23. heinäkuuta 2002. EHTY:n perustamissopimuksen 3 artiklassa määrättiin, että yhteisön toimielimet toimivaltuuksiensa rajoissa ja yhteisen edun mukaisesti "huolehtivat säännöllisistä toimituksista yhteismarkkinoille ottaen huomioon kolmansien maiden tarpeet."Tähän liittyen EHTY:n perustamissopimuksen 46 artiklassa määrättiin, että antaakseen suuntaa kaikkien asianosaisten toimille sekä päättääkseen omasta toiminnastaan yhteisön on tutkittava jatkuvasti markkinoiden ja hintojen kehitystä.Jäsenvaltiot tekivät 1970-luvun öljykriisien aikana päätöksiä, jotka koskivat kolmansista maista peräisin olevan, voimalaitoksiin toimitettavan kivihiilen tuonnin valvontaa yhteisössä. Neuvostossa kokoontuneet Euroopan hiili- ja teräsyhteisön jäsenvaltioiden hallitusten edustajat tekivät 7. marraskuuta 1977 päätöksen 77/707/EHTY [1], joka on muutettu 26. helmikuuta 1985 tehdyllä päätöksellä 85/161/EHTY [2]. Tämän järjestelyn pääasiallisena tarkoituksena oli valvoa kivihiilen tuontia alkuperämaittain sekä julkaista tuodun hiilen keskimääräinen viitehinta (cif). Näiden kahden päätöksen perusteella komissio julkaisee neljännesvuosittain yhteisön voimalaitoksissa käytettäväksi tarkoitetun tuontihiilen hinnan.[1]  EYVL L 292, 16.11.1977, s. 11.[2]  EYVL L 63, 2.3.1985, s. 20.Jäsenvaltioiden kivihiiliteollisuuden hyväksi toteuttamia toimia koskevasta yhteisön järjestelmästä tehdyn päätöksen 3632/93/EHTY soveltamisesta 8. helmikuuta 1994 tehdyn komission päätöksen 341/94/EHTY [3] nojalla komissio voi myös määritellä yhteisön masuuneihin toimitettavaksi tarkoitetun tuontihiilen hinnan. Tämän päätöksen perusteella hiiliteollisuus toimittaa tietoja, joiden avulla komissio voi julkaista koksin tuotantoa varten tuodun kivihiilen viitehinnan (cif). Päätös 341/94/EHTY on viimeisin toimenpide pitkässä sarjassa yhteisön toimenpiteitä, joiden avulla komissio on voinut koota tietoja terästeollisuudelle toimitetun hiilen hinnoista vuodesta 1970 lähtien.[3]  EYVL L 49, 19.2.1994, s. 1.Nämä tiedot ovat osoittautuneet olennaisen tärkeiksi kivihiiliteollisuuden valtiontukien valvonnan yhteydessä. Jäsenvaltioiden kivihiiliteollisuuden hyväksi toteuttamia toimia koskevasta yhteisön järjestelmästä tehdyssä päätöksessä 3632/93/EHTY [4] säädetään, että toimintatuet ja tuotannon vähentämistuet on tarkoitettu kattamaan tuotantokustannusten ja myyntihinnan välinen erotus, kun sopimuspuolet ovat sopineet myyntihinnasta vapaasti keskenään "maailmanmarkkinoiden edellytykset huomioon ottaen". Lisäksi päätöksessä 3632/93/EHTY säädetään, että tuen määrä tonnia kohti "ei saa johtaa siihen, että yhteisön kivihiilen toimitushinnat ovat alemmat kuin hinnat, joita samanlaatuisesta kivihiilestä maksetaan kolmansissa maissa."[4]  EYVL L 329, 30.12.1993, s. 12.Jäsenvaltioittain eritellyt tiedot ostetusta hiilestä, koksihiilestä tai koksista, joka on peräisin kolmansista maista ja tarkoitettu toimitettavaksi yhteisön terästeollisuuden masuuneihin sekä yhteisön voimalaitoksiin, ovat mahdollistaneet näiden säännösten noudattamisen tehokkaan valvonnan.EHTY:n lainsäädännön nojalla tapahtuva "koksihiilen viitehintojen" ja "tuodun voimalaitoshiilen viitehintojen" julkaiseminen on ollut erittäin tärkeä osatekijä, kun on pyritty parantamaan kivihiiliteollisuuden valtiontukien avoimuutta. Sen avulla komissio on voinut valvoa, etteivät tuet aiheuta kilpailun vääristymistä terästuotteiden markkinoilla eivätkä sähkömarkkinoilla siten, että tuettua kotimaista hiiltä myytäisiin mahdollisesti alhaisempaan hintaan kuin tuontihiiltä.Tämä lainsäädäntökehys hävisi EHTY:n perustamissopimuksen voimassaolon päättymisen myötä. On kuitenkin tarpeellista säilyttää yhteisön menettely, jonka avulla voidaan järjestää kolmansista maista peräisin olevan kivihiilen tuonnin valvonta ja jonka avulla komissio saa käyttöönsä tietoja, joita tarvitaan EHTY:n perustamissopimuksen voimassaolon päättymisen jälkeen sovellettavan kivihiiliteollisuuden uuden valtiontukijärjestelmän toteuttamisessa. Nämä tiedot ovat tarpeellisia myös Euroopan unionin energiansaannin varmuuden kannalta.Euroopan unioni on primäärienergialähteiden osalta tullut yhä enemmän riippuvaiseksi ulkoisista toimituksista. Komission 29. marraskuuta 2000 antamassa vihreässä kirjassa Energiahuoltostrategia Euroopalle [5] todetaan, että Euroopan unionin energiatarpeesta katetaan nykyisin 50 prosenttia tuontienergialla. Osuus nousee 70 prosenttiin vuoteen 2030 mennessä, jos nykyinen suuntaus jatkuu.[5]  KOM(2000) 769 lopullinen.Kivihiilen osalta Euroopan unionin riippuvuus kolmansista maista tulevasta tuonnista kasvaa koko ajan. Riippuvuus oli 33,3 prosenttia vuonna 1985, 39,5 prosenttia vuonna 1990 ja 70,2 prosenttia vuonna 2001, ja se saattaa viidentoista jäsenvaltion Euroopan unionissa kohota 100 prosenttiin vuoteen 2020 mennessä. Keski- ja Itä-Euroopan maiden liittyminen Euroopan unioniin alentaa vain väliaikaisesti tätä riippuvuutta tuontihiilestä.Euroopan unioni on perustanut raakaöljyn hankintakustannuksia ja öljytuotteiden kuluttajahintoja koskevan tiedotus- ja neuvottelumenettelyn [6] sekä antanut asetuksen, jossa säädetään edellytyksistä, joiden mukaisesti raakaöljyn tuonti ja toimitukset on rekisteröitävä yhteisössä [7]. Lisäksi Euroopan unioni on luonut menettelyn kaasusta ja sähköstä teollisilta käyttäjiltä perittävien hintojen avoimuuden takaamiseksi [8].[6]  Neuvoston päätös 1999/280/EY, tehty 22. huhtikuuta 1999 (EYVL L 110, 28.4.1999, s. 8).[7]  Neuvoston asetus (EY) N:o 2964/95, annettu 20. joulukuuta 1995 (EYVL L 310, 22.12.1995, s. 16).[8]  Neuvoston direktiivi 90/377/EY, annettu 29. kesäkuuta 1990 (EYVL L 185, 17.7.1990, s. 16).Teollisuus on suurelta osin hyödyntänyt julkaistuja hiilen "viitehintoja", koska ne ovat luotettavia ja puolueettomia. Komissio onkin saanut lukuisia kirjeitä, joissa pyydetään jatkamaan näiden tietojen julkaisemista neljännesvuosittain.Komissio on myös julkaissut vuosittain kertomuksen Kiinteiden polttoaineiden markkinat yhteisössä [vuonna X] ja ennuste [vuodeksi X+1]. Kertomus on tarjonnut suuntaviivoja eri osapuolten toiminnalle ja antanut todenmukaisen kuvan sekä kivihiilimarkkinoiden että muiden kiinteiden polttoaineiden, kuten ruskohiilen ja turpeen, markkinoiden toiminnasta.Nyt ehdotettavalla neuvoston asetuksella täydennetään nykyisiä yhteisön menettelyjä, joilla valvotaan Euroopan unionin energiansaantiin käytettäviä eri primääripolttoainelähteitä. Asetuksella taataan EHTY:n perustamissopimuksen puitteissa kehitettyjen toimien jatkuvuus. Tämän jatkuvuuden takaaminen on sitäkin tärkeämpää, koska käynnissä olevan laajentumisprosessin myötä Euroopan unioniin liittyy suuria kiinteiden polttoaineiden tuottajia. Puola ja Tsekki ovat merkittäviä kivihiilen tuottajia, Viro tuottaa öljyliusketta ja lähes kaikki Euroopan unionin jäsenyyttä hakeneet maat tuottavat ruskohiiltä.Jäsenvaltioiden edustajista koostuva hiilialan asiantuntijakomitea antoi 12. maaliskuuta 2002 pitämässään kokouksessa myönteisen lausunnon kolmansista maista peräisin olevan kivihiilen tuontia Euroopan unioniin koskevan yhteisön valvontajärjestelmän perustamisesta.Ehdotus NEUVOSTON ASETUS kolmansista maista peräisin olevan kivihiilen tuonnin valvonnasta yhteisössä(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 284 artiklan,ottaa huomioon komission ehdotuksen [9],[9]  EYVL C ..., ..., s. ...sekä katsoo seuraavaa:(1) Yhteisö on primäärienergialähteiden osalta tullut yhä enemmän riippuvaiseksi ulkoisista toimituksista. Komission 29. marraskuuta 2000 antamassa vihreässä kirjassa Energiahuoltostrategia Euroopalle [10] todetaan, että yhteisön energiatarpeesta katetaan nykyisin 50 prosenttia tuontienergialla ja että osuus nousee 70 prosenttiin vuoteen 2030 mennessä, jos nykyinen suuntaus jatkuu.[10]  KOM(2000) 769 lopullinen.(2) Toimittajien ja energialähteiden monipuolistaminen on energiansaannin varmuuden kannalta keskeinen tekijä; siksi on olennaisen tärkeää, että yhteisöllä on käytössään kolmansista maista peräisin olevan kivihiilen tuontia koskeva valvontajärjestelmä.(3) EHTY:n perustamissopimuksen ja sen soveltamiseksi annettujen säädösten, erityisesti neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien kolmansien maiden alkuperää olevan antrasiitin tuonnin valvonnasta yhteisössä 7 päivänä marraskuuta 1977 tekemä päätös 77/707/EHTY [11], sellaisena kuin se on muutettuna päätöksellä 85/161/EHTY [12], voimassaolo päättyi 23 päivänä heinäkuuta 2002.[11]  EYVL L 292, 16.11.1977, s. 11.[12]  EYVL L 63, 2.3.1985, s. 20.(4) Myös jäsenvaltioiden kivihiiliteollisuuden hyväksi toteuttamia toimia koskevasta yhteisön järjestelmästä tehdyn päätöksen 3632/93/EHTY soveltamisesta 8 päivänä helmikuuta 1994 tehdyn komission päätöksen 341/94/EHTY [13], jonka nojalla komissio voi määritellä masuuneihin toimitettavaksi tarkoitetun, kolmansista maista lähtöisin olevan hiilen hinnan ja kerätä samassa yhteydessä tärkeitä tietoja kolmansista maista lähtöisin olevan hiilen, koksihiilen tai koksin ostoista, voimassaolo päättyi 23 päivänä heinäkuuta 2002.[13]  EYVL L 49, 19.2.1994, s. 1.(5) Kolmansista maista lähtöisin olevan sähköntuotantoon tarkoitetun kivihiilen sekä terästeollisuuteen tarkoitetun koksin ja kivihiilen viitehintoja koskevat tiedot ovat välttämättömiä sisämarkkinoiden asianmukaisen toiminnan ja erityisesti yhteisön kivihiiliteollisuudelle annettujen valtiontukien valvonnan kannalta.(6) Tästä syystä on toivottavaa ottaa käyttöön kivihiilen ulkoisia hankintakustannuksia sekä sähköntuotantoa varten tuodun kivihiilen ja terästeollisuuteen tarkoitetun koksin ja kivihiilen viitehintoja koskeva yhteisön tiedotus- ja neuvottelumenettely.(7) Tämä menettely edellyttää, että jäsenvaltioilta saadaan säännöllisin väliajoin tiettyjä kootussa muodossa olevia tietoja, jotka liittyvät kivihiilen ulkoisiin hankintakustannuksiin sekä kolmansista maista lähtöisin olevan sähköntuotantoon tarkoitetun kivihiilen ja terästeollisuuteen tarkoitetun koksin ja kivihiilen hintoihin. Kerättyjen tietojen olisi mahdollistettava kivihiilen kustannusten ja tuontihintojen kehittymisen vertailu yhteisössä.(8) Nykyisen käytännön mukaisesti jäsenvaltioiden pitäisi jatkossakin ilmoittaa komissiolle kolmansista maista lähtöisin olevan kivihiilen hinnat neljännesvuosittain. Jäsenvaltiot voivat säilyttää nykyisen järjestelmänsä tai luoda uusia menettelyjä tietojen keräämiseksi.(9) Kerätyt tiedot ja komission suorittamien analyysien tulokset on julkaistava yhteisön laajuisesti markkinoiden avoimuuden varmistamiseksi, kuitenkin niin, etteivät niistä käy ilmi yksittäisiä ostoja tai yrityksiä koskevat tiedot, ja jäsenvaltioiden ja komission olisi neuvoteltava näistä tiedoista ja tuloksista.(10) Jos komissio havaitsee sille toimitetuissa luvuissa poikkeavuuksia tai epäjohdonmukaisuuksia, sen olisi voitava saada lisätietoja asianomaiselta jäsenvaltiolta.(11) Antaakseen suuntaa kaikkien asianosaisten toimille yhteisölle annettujen tehtävien puitteissa sekä päättääkseen omasta toiminnastaan perustamissopimuksessa määrätyin edellytyksin komissio tutkii jatkuvasti kiinteiden polttoaineiden markkinoiden ja hintojen kehitystä.(12) Komission on julkaistava tämän asetuksen soveltamisen yhteydessä kerätyt tutkimukset ja tiedot, kuitenkin niin, etteivät niistä käy ilmi yksittäisiä ostoja tai yrityksiä koskevat tiedot. On tarpeen, että komissio määrittelee tietojen toimittamista koskevat yksityiskohtaiset menettelyt,ON ANTANUT TÄMÄN ASETUKSEN1 artiklaTällä asetuksella perustetaan kolmansista maista peräisin olevan kivihiilen tuonnin valvontajärjestelmä.2 artiklaJäsenvaltioiden on toimitettava komissiolle tiedot kivihiilen tuonnista sekä sähköntuotantoon ja terästeollisuuden käyttöön yhteisössä tarkoitettujen kivihiilituotteiden tuontihinnoista (cif).Nämä tiedot saadaan kokoamalla 4 artiklan mukaisesti saadut tiedot, ja luvut esitetään siten, että niistä saadaan mahdollisimman edustava kuva yhteisön kivihiilimarkkinoista.3 artiklaTässä asetuksessa tarkoitetaan:a) 'kivihiilen tuonnilla' jokaista määrää kolmansista maista peräisin olevia kivihiilituotteita ja koksia, joka tulee yhteisön tullialueelle muuta tarkoitusta kuin kauttakulkua varten ja joka on tarkoitettu sähköntuotantoon ja toimitettavaksi koksaamoihin ja masuuneihin jossain jäsenvaltiossa;b) 'tuontihinnalla' yhteisön tullialueelle tulevien kivihiilituotteiden ja koksin vapaasti rajalla -hintaa (cif), joka voimalaitoksiin tarkoitetun kivihiilen osalta perustuu hiiliekvivalenttitonneihin ja koksaamoihin tarkoitetun kivihiilen osalta määriteltyyn vakiolaatuun.4 artiklaKaikkien henkilöiden tai yritysten, jotka tuovat kolmannesta maasta jotain 5 artiklassa tarkoitettua kivihiilituotetta, on ilmoitettava sille jäsenvaltiolle, johon henkilö tai yritys on asettautunut, olennaiset tiedot tällaisesta tuonnista jokaiselta enintään yhden kuukauden pituiselta ajanjaksolta.Jos tuonti on jaettu useampaan erään kuljetusta varten, sitä on pidettävä yhtenä tuontina, jos se tapahtuu samaan hintaan.Jos saman tuotteen tuonnin ilmoitetaan olevan jaettu useisiin eriin, joihin sovelletaan eri hintoja, kustakin erästä on tehtävä erillinen ilmoitus.5 artikla1. Kutakin jäsenvaltioon suuntautuvaa kivihiilituotteiden tuontia koskeviin olennaisiin tietoihin on sisällyttävä seuraavat tiedot:a) kivihiilituotteen nimike,b) tulliselvityspaikka,c) tuontipäivämäärä,d) alkuperä tai lähtöisyys,e) määrä,f) rikkipitoisuus,g) tosiasiallisesti maksettu cif-hinta,h) liiketoimen tyyppi, eli onko toimitussopimus pidempi vai lyhyempi kuin yksi vuosi.2. Seuraavat kivihiilituotteet on ilmoitettava:a) sähköntuotantoon tai sähkön ja lämmön yhteistuotantoon tarkoitettu kivihiili,b) terästeollisuuden masuuneihin toimitettavan koksin tuotantoon tarkoitettu kivihiili,c) terästeollisuuden masuuneihin syötettävä kivihiili,d) terästeollisuuden masuuneiden polttoaineeksi tarkoitettu koksi.3. Jäsenvaltiot voivat pyytää tulliviranomaisiltaan tästä asetuksesta aiheutuvien velvoitteiden täyttämiseksi tarvittavat tiedot.6 artiklaTiedot, jotka jäsenvaltioiden on ilmoitettava komissiolle 2 artiklan nojalla, on toimitettava kuukauden kuluessa kunkin enintään kolmen kuukauden pituisen jakson päättymisestä. Nämä tiedot saadaan kunkin kivihiilituotetyypin osalta kokoamalla tiedot, jotka jäsenvaltiot saavat henkilöiltä tai yrityksiltä. Kunkin kivihiilituotetyypin osalta on ilmoitettava:a) tonnimäärät kuukauden kuluessa kyseisen vuosineljänneksen päättymisestä,b) tuontihinnat ilman tulleja ja veroja kuukauden kuluessa kyseisen vuosineljänneksen päättymisestä,c) tiedot, joita tarvitaan yhteisön kiinteiden polttoaineiden markkinoita koskevan vuosikertomuksen julkaisemista varten. Jäsenvaltioiden edustajista koostuva asiantuntijakomitea määrittelee yksityiskohtaisesti kyseisen kertomuksen laatimiseksi tarvittavat tiedot.7 artiklaKomissio julkaisee tämän asetuksen nojalla kerättyjen tietojen perusteella asianmukaisessa muodossa:a) vuosineljänneksittäin kaiken sähköntuotantoon tai sähkön ja lämmön yhteistuotantoon tarkoitetun tuontikivihiilen hinnat (cif) ilman tulleja ja veroja yhteisön tasolla koottuina,b) vuosineljänneksittäin kaiken masuuneissa käytettävän koksin tuotantoon tarkoitetun tuontikivihiilen hinnat (cif) ilman tulleja ja veroja yhteisön tasolla koottuina,c) kunkin vuoden ensimmäisen vuosineljänneksen kuluessa kertomuksen yhteisön kiinteiden polttoaineiden markkinoista edellisenä vuonna ja ennusteen markkinoista menossa olevalle vuodelle.8 artiklaJäsenvaltiot ja komissio neuvottelevat säännöllisesti keskenään joko jonkin jäsenvaltion pyynnöstä tai komission aloitteesta. Näissä neuvotteluissa käsitellään erityisesti 7 artiklassa tarkoitettuja komissiolle tehtäviä ilmoituksia.Neuvotteluja voidaan järjestää sellaisten kansainvälisten organisaatioiden ja kolmansien maiden kanssa, jotka ovat ottaneet käyttöön vastaavia tiedotusjärjestelmiä.9 artiklaTämän asetuksen mukaisesti toimitettavat tiedot ovat luottamuksellisia.Tällä säännöksellä ei kuitenkaan estetä yleisten tai yhteenvetona esitettyjen tietojen levittämistä sellaisessa muodossa, että siitä eivät käy ilmi yksittäisen yrityksen tiedot, eli siten, että tiedot koskevat vähintään kolmea yritystä.Komissio ja jäsenvaltio eivät välitä muuten kuin toisilleen tietoja, jotka koskevat yksittäisiä yrityksiä tai joista käyvät ilmi yksittäisiä yrityksiä koskevat tiedot.10 artiklaJos komissio havaitsee jäsenvaltioiden sille toimittamissa tiedoissa poikkeavuuksia tai epäjohdonmukaisuuksia, se voi pyytää jäsenvaltioita toimittamaan sille tietojen kokoamisessa käytetyt laskenta- ja arviointimenetelmät.11 artiklaKomissio antaa tämän asetuksen soveltamissäännökset, jotka koskevat 1 artiklassa tarkoitettujen tietojen muotoa, sisältöä ja kaikkia muita seikkoja.12 artiklaTämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Sitä sovelletaan 24 päivästä heinäkuuta 2002.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE1. Tiedot, joita tarvitaan perinteisiin voimalaitoksiin tai sähköä ja lämpöä tuottaviin voimalaitoksiin tarkoitetun, kolmansista maista tuodun kivihiilen viitehinnan julkaisemista varten (Taulukko I)Jäsenvaltioiden on ilmoitettava komissiolle kultakin kalenterivuoden neljännekseltä seuraavat tiedot:- voimalaitoshiilen tuonti tonneina (massayksikkö, t = t) sekä tarkka tieto alkuperästä ja tehollisesta lämpöarvosta ilmaistuna kilojouleina kilogrammaa kohti (kJ/kg), seuraavien tekijöiden mukaisesti eriteltynä:- rikkipitoisuus: a) enintään yksi prosentti tai b) suurempi kuin yksi prosentti,- liiketoimen tyyppi: eli onko toimitussopimus a) pidempi vai b) lyhyempi kuin yksi vuosi.- kaiken tuonnin keskimääräinen tonnihinta (t = t) vuosineljännestä kohti laskettuna cif-hinnoista vapaasti rajalla.2. Tiedot, joita tarvitaan terästeollisuuden koksaamoihin tarkoitetun, kolmansista maista tuodun kivihiilen viitehinnan julkaisemista varten (Taulukko II)- koksihiilen tuonti tonneina (massayksikkö, t = t) sekä tarkka tieto alkuperästä ja kosteus-, tuhka- ja rikkipitoisuudesta ja haihtuvien aineiden pitoisuudesta,- kaiken tuonnin keskimääräinen tonnihinta (t = t) vuosineljännestä kohti laskettuna fob-hinnoista, rahdeista ja cif-hinnasta vapaasti rajalla.Jäsenvaltion keskiarvon ja yhteisön viitehinnan laskemiseksi koksihiilen "tuontihinta" muunnetaan vastaamaan seuraavaa vertailulaatua:- kosteuspitoisuus: 8 prosenttia; hintaa korjataan yhdellä prosentilla kutakin yhden prosentin poikkeamaa kohden;- tuhkapitoisuus kuiva-aineessa: 7,5 prosenttia; hintaa korjataan kahdella prosentilla kutakin yhden prosentin poikkeamaa kohden;- haihtuvien aineiden pitoisuus kuiva-aineessa: 26 prosenttia; hintaa korjataan 0,3 prosentilla kutakin yhden prosentin poikkeamaa kohden;- rikkipitoisuus kuiva-aineessa: 0,8 prosenttia; hintaa korjataan viidellä prosentilla kutakin yhden prosentin poikkeamaa kohden;- palakoko: 0-30 mm.Tilastotietojen yhdenmukaisuuden varmistamiseksi Euroopan komissio ilmoittaa jäsenvaltioille EHTY:n perustamissopimuksen yhteydessä käytetyn koksihiilen viitehinnan (cif) laskentamenetelmän.TAULUKKO I: Ilmoitus perinteisiin voimalaitoksiin tai sähköä ja lämpöä tuottaviin voimalaitoksiin tarkoitetun, kolmansista maista peräisin olevan kivihiilen tuonnista vuosineljännestä kohtiTuojamaa:Toimituskausi:Pitkäaikaiset sopimukset (vähintään 1 vuosi):&gt;TAULUKON PAIKKA&gt;Lyhytaikaiset sopimukset (alle 1 vuosi):&gt;TAULUKON PAIKKA&gt;TAULUKKO II: Ilmoitus terästeollisuuden koksaamoihin tarkoitetun, kolmansista maista peräisin olevan kivihiilen tuonnistaTuojamaa:Toimituskausi:&gt;TAULUKON PAIKKA&gt;* hinta Yhdysvaltain dollareissa** keskiarvot